Geldsake: Gesels oor geld met jou kinders | Netwerk24
Geldsake: Gesels oor geld met jou kinders
Daai nare groenoogmonster is deesdae ene wat veral ná Kersfees by kinders kop uitsteek wanneer hulle al die oulike gadgets sien wat hul vriende gekry het, terwyl hulle met soveel minder moes tevrede wees.
As ouers dit nie reg hanteer nie, kan jou kind se selfbeeld selfs 'n ernstige knou kry omdat hulle nie verstaan hoekom hulle nie ook kan spog met duur gadgets soos hul vriende nie. Ongelukkig is dit nou maar 'n feit, veral in hierdie deurmekaar tye, dat geld skaars is en die meeste ouers nie vir hul kinders uitspattige geskenke kan koop nie.
"Ek voel altyd so aardig as my kinders vir my vra vir iets soos 'n smart phone, 'n tablet of iets anders wat hul vriende almal het, en ek weet voor my heilige siel ek sal dit nooit kan bybring nie," vertel Aletta Jacobs (42) van Kaapstad.